Worcester F 80 Distinctiones

128 Manus legitur triplex

Manus legitur triplex: Dei, viri iusti, et viri impii. Manus Dei legitur continens et regens sicut nauigans in manu naute, Psal. [94:4]: *In manu ejus sunt omnes fines terræ*.

¶ Item, protegens et tegens sicut prelatus quilibet sub summo pontifice, Eccli. 10[:4-5]:  *In manu Dei potestas* *hominis,* scilicet, ad presidendum[[1]](#footnote-1) et predicandum. Item, puniens et premens, scilicet, impenitentes, sicut fures in manu iudicis, Eccli. 2[:22]: *Si pœnitentiam non egerimus, incidemus in manus Dei*. Item, sustinens et fouens, scilicet, obedientes in manu abbatis, Sap. 3[:1]: *Justorum animæ in manu Dei sunt,* etc.

¶ Manus viri iusti debet extendi, scilicet, ad sex dimensiones quia superius ad Deum per deuocionem, Psal. [140:2]: *Dirigatur,* Domine, *oratio mea, elevatio manuum mearum sacrificium*. Sic Christus eleuatis manibus ferebatur in celum, Act. 1[:9]. Secundo, Inferius ad egenum per compassionem, sicut sol extendit radium inferius ad egenum per compassionem ad illuminandum et calefaciendum, Prou. vltimo [31:20]: *Manum suam aperuit inopi*. Sic Christus, Matt. 8[:3] extendendo *manum* mundauit leprosum, Psal. [103:28]: *Aperiente te manum tuam, omnia*. Dextrorsum ad amicum per promocionem, Psal. [88:22]: *Manus enim mea auxiliabitur ei*. Sic Christus, Matt. 9[:25]: *Tenuit manum* puelle. Et surrexit sinistrorsum ad inimicum per pacienciam, Prou. 1[:24]: *Extendi manum meam, et non fuit qui aspiceret*. Sic Christus in cruce, Ysai. 65[:2]: *Tota die expandi manus meas*. Ante ad operium spiritualium strenuitatem, Prou. vltimo [31:19]: *Manum suam misit ad fortia*. Sic Christus Joan. 13[:5]: Vbi *pedes discipulorum* lauit. [Matt. 14:13-21], Vbi turbas pauit retro ad temporalium necleccionem. Sicut nauta eicit onerosa da naui propter periculum, Act. 27[:29]. Paulus excuciens de manu viperam nichil mali passus est, sicut Christus quando eiecit ementes et vendentes de templo. Igitur secundum illud Eccli. 4[:36]: *Non sit manus tua porrecta ad accipiendum*, sed pocius *ad dandum.*

¶ Manus impii legitur extensa ad ingurgitandum per gulam, Eccli. 31[:21]: *Si in medio* multitudinis *sedisti, ne extendas manum*, etc. Hec est manus canis, Psal. 21[:21]: *Erue a fra-*

/fol. 258rb/

*mea,* *Deus, animam meam.* Secundo est inuidia ad maculandum per luxuriam, Ysai. 1[:15]: *Manus vestræ sanguine sunt plenæ*. Hec est manus meretricis de qua, Eccle. 7[:27]: *Inveni* *amariorem morte mulierem*, etc. Sequitur *vincula sunt manus* eius. Tercio, est arida per accidiam, Matt. 12[:10]: *Ecce* ego *habens manum aridam*. Quia sine virtute operandi, Prou. 19[:24]: *Abscondit piger manum sub asella*. Hec est manus ursi quod est animal tardi motus de quo [1] Reg. 17[:37]: *De manu ursi* liberauit *me*. Quarto, collecta ad attrahendum per auariciam, Ezech. 16[:49]: *Manum egeno et pauperi non porrigebant*. Quo contra, Eccli. 7[:36]: *Pauperi porrige manum tuam*.

1. presidentum ] Lambeth, F 128 *corr.* presistendum F 80. [↑](#footnote-ref-1)